**Csobánka Község Polgármesterétől**

|  |  |
| --- | --- |
| Iktatószám: 1772-1/2014/01. | Tárgya: **Saját erő biztosítása a helyi önkormányzatok szociális tűzifavásárláshoz kapcsolódó kiegészítő támogatáshoz** |
| Előterjesztés száma: **116/2014.** |

**E L Ő T E R J E S Z T É S**

a Képviselő-testület 2014. október 2-ai rendkívüli ülésére

Tisztelt Képviselő-testület!

A helyi önkormányzatok szociális célú tűzifavásárláshoz kapcsolódó kiegészítő támogatásról szóló 46/2014. (IX.25.) BM rendelet (a továbbiakban: Rendelet) értelmében az 5000 fő lakosságszám alatti települési önkormányzatok szociális célú tűzifavásárláshoz kapcsolódó támogatásra nyújthatnak be igényt.

Fenti jogcímen kapott támogatással a Belügyminisztérium Csobánka Község Önkormányzatának, a településen szociálisan rászorulók részére biztosítandó téli fűtéshez szükséges tűzifa megvásárlásához kíván segítséget nyújtani.

E támogatás elnyerésének alapja, hogy előzetesen igénybejelentéssel éljünk a Belügyminisztérium felé.

A Rendelet értelmében Csobánka település kemény lombos fafajtára adhat be igényét, melynek mértéke: 15.000 Ft/erdei m3+Áfa. A Rendelet 3. § (5) bekezdése alapján a 2014. január-március hónapokban lakásfenntartási támogatásban részesülők számának átlaga alapján (39 fő) legfeljebb 2 m3/ellátott tűzifa, azaz 78 erdei m3 mennyiséget igényelhet az Önkormányzat.

Rendelet 3. § (2) bekezdése alapján a támogatás felhasználásának **feltétele,** hogy a települési önkormányzat 1000 Ft/erdei m3+Áfa mértékű **önrészt vállaljon fel**.

**Ennek megfelelően a Rendeletben meghatározott maximálisan igényelhető 78 erdei m**3 **mennyiségre kívánunk pályázatot benyújtani**.

Az **igényelhető támogatási összeg**:

 78 erdei m3 X 15.000 Ft+Áfa, azaz

 78 erdei m3 X 19.050 Ft = **1.485.900 Ft bruttó értéken** az elnyerhető támogatás,

 ezen felül a vállalandó **önrész:**

 78 erdei m3 X 1.000 Ft+ Áfa, azaz

 78 erdei m3 X 1.270 Ft = **99.060 Ft bruttó értékben** az önrész összege.

**A pályázat benyújtási határideje 2014. október 6.** A támogatási igénynek tartalmaznia kell a támogatási adatlapot, valamint az Önkormányzat saját forrás biztosítására vonatkozó határozatát.

Tájékoztatom továbbá a Tisztelt Képviselőket, hogy a tűzifa **szállításával kapcsolatos költségek az Önkormányzatot terhelik**, így sem az önkormányzati önerő, sem a szállítási költség nem terhelhető át a lakosságra.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

HATÁROZATI-JAVASLAT

**…/2014. (X.1.) KT-határozat**

1. Csobánka Község Önkormányzat Képviselő-testülete úgy határoz, hogy 78 erdei m3 mennyiségű tűzifa megvásárlásához támogatási igényt nyújt be a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX.25.) BM rendelet alapján.

2. A Képviselő-testület kötelezettséget vállal arra, hogy az 1. pontban megjelölt 78 erdei m3 mennyiségű tűzifa vásárlásához a 99.060 Ft összegű saját forrást az Önkormányzat 2014. évi költségvetésének szociális kerete terhére biztosítja.

Határidő: 2014. október 6.

Felelős: polgármester

**Az előterjesztés mellékletei: -**

**Az előterjesztést tárgyalta:** Pénzügyi Bizottság

**Az előterjesztés elfogadása:** minősített többségű szavazatot igényel.

Csobánka, 2014. szeptember 29.

 Winkler Sándor Józsefné

 polgármester

Az előterjesztést készítette:

 Blahó Ildikó

pénzügyi csoportvezető

Az előterjesztés törvényességi szempontból megfelel:

dr. Filó-Szentes Kinga

 jegyző